
Narvas Daumani 30 asuvale kinnisasjale 

Osaühingu Puhasenergia kasuks seatud hoonestusõiguse lõpetamine

1.  Asjaolud ja menetluse käik

Osaühingu PUHASENERGIA omandis olev hoonestusõigus, mis koormab kinnistut asukohaga Daumani 30 Narva linn (kinnistu omanik on Narva linn), oli seatud Narva linna ja Aktsiaseltsi Triverk vahel sõlmitud Hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (tõestatud Jõhvi notar Tatjana Boitsova poolt 26.09.2005 ja registreeritud notari ametitoimingute raamatu registri numbri 7850 all), edaspidi Leping, alusel. Hoonestusõiguse seadmise eelduseks oli ehitamise kohustus. Lepingu punkti 5 kohaselt, hoonestaja oli kohustatud projekteerima ja ehitama valmis rahvusvaheliste vedude spetsialistide õppekeskuse ning vormistama ehitise kasutusloa. Lepingu punkti 5.3 kohaselt, iga etapi ja ehitise tähtaegade mittetäitmisel või mittetähtaegsel täitmisel maksab hoonestaja trahvi viie (5) hoonestusõiguse aastatasu suuruses summas. 17.07.2006 leping oli muudetud lepingu muutmise lepinguga (tõestatud Narva notar Tatjana Boitsova poolt ja registreeritud notari ametitoimingute raamatu registri numbri 6500 all), millega pikendati lepinguliste kohustuste täitmise tähtaja. 
Hoonestusõigus oli omandatud Osaühingu PUHASENERGIA poolt 16.04.2007.aastal sõlmitud hoonestusõiguse tasuta võõrandamise lepingu ja asjaõiguslepingu (tõestatud Narva notar Tatjana Boitsova poolt ja registreeritud notari ametitoimingute raamatu registri numbri 3726 all). Asjaõigusseaduse § 249 lg 11 teine lause sätestab, et hoonestusõiguse võõrandamiseks vajaliku nõusoleku andmise tingimuseks on kõigi omaniku ja hoonestaja vahel sõlmitud võlaõiguslike kokkulepete ülevõtmise hoonestusõiguse omandaja poolt, mille kohta on tehtud kanne kinnistusraamatusse. Seega olid kõik lepingust tulenevad võlaõiguslikud kokkulepped Osaühingu PUHASENERGIA poolt üle võetud.   

Narva Linnavolikogu 14.08.2008 otsusega nr 252 kehtestati Daumani tn 30 maa-ala detailplaneering.

16.03.2009.aastal Narva linna ja Osaühingu PUHASENERGIA vahel oli sõlmitud Kokkulepe hoonestusõiguse tasu maksmisest vabastamisest ja lepingu muutmise leping (tõestatud Narva notar Tatjana Boitsova poolt ja registreeritud notari ametitoimingute raamatu registri numbri 2651 all), millega vabastati Osaühingut PUHASENERGIA hoonestusõiguse tasu maksmisest ajavahemikus 01.07.2008 kuni 31.12.2009 ning pikendati lepinguliste kohustuste täitmise tähtaja, leppetrahv rakendatud ei olnud. 

07.01.2013 palus Osaühing PUHASENERGIA Narva Linnavalitsust teostada vajalikke toiminguid keskkonnaministri poole pöördumiseks detailplaneeringu muutmise algatamiseks maaüksuse asukohaga Daumani 30, Narva linn, suhtes.

14.10.2014 Narva Linnavalitsuse poolt oli Koskkonnaministeeriumi esitatud taotlus Narvas Ancis Daumani tn 30 asuva kinnistu sihtotstarbe muutmiseks.

17.02.2015 esitas Osaühing PUHASENERGIA Narva linnale avalduse, kus palub jätta Narvas Ancis Daumani tn 30 asuva kinnistu sihtotstarbe muutmata.

02.03.2015 Maa-Ametilt saabunud kirjas teatati, et taotlus Narvas Ancis Daumani tn 30 asuva kinnistu sihtotstarbe muutmiseks ärimaaks oli Narva Linnavalitsuse palvel lõpetatud. 

26.03.2015 palus Narva linn Osaühingut PUHASENERGIA teavitada linna investeerimiskohustuste täitmisest, kuid kiri on jäänud vastamata.

Lepingu punkti 11.1 kohaselt, kui Lepingupool on lepingust tulenevaid kohustusi oluliselt rikkunud, võib teine Lepingupool nõuda lepingu täitmist, lepingust taganeda või kasutada muid seadusest tulenevad õiguskaitsevahendeid. Ehitamise kohustus on lepingu primaarseks kohustuseks, seega selle rikkumine on lepingu oluliseks rikkumiseks. 
Eeltoodu arvestades arutati Narva Linnavalitsuse linnavara komisjoni 06.01.2016 koosolekul (protokoll nr 1) Osaühingu PUHASENERGIA lepinguliste kohustuste täitmist ning soovitati Narva Linnavalitsuse Arhitektuuri- ja Linnaplaneerimise Ametile lõpetada kinnistule, asukohaga Daumani 30, Narva linn, seatud hoonestusõigust.

29.03.2016 esitas Narva Linnavalitsuse Arhitektuuri- ja Linnaplaneerimise Amet Osaühingule PUHASENERGIA ettepaneku hoonestusõiguse lõpetamise kohta, millele vastuseks esitas 14.04.2016 Osaühing PUHASENERGIA avalduse hoonestusõiguse lõpetamiseks.  
2. Õiguslikud alused
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega on pandud täitmiseks valitsusele.

Narva Linnavolikogu 27.08.2015. määruse nr 26 “Narva linna omandis olevale kinnisasjale hoonestusõiguse seadmise kord” § 48 lg 2 kohaselt, toimub hoonestusõiguse lõpetamine asjaõigusseaduses sätestatud korras. Hoonestusõiguse lõpetamisel hindab Ametiasutus maa seisukorda. Maa seisukorra halvenemisel nõuab Narva linn hoonestajalt täiendavat hüvitist.
Asjaõigusseadus (edaspidi AÕS) lubab lõpetada hoonestusõiguse poolte kokkuleppel ning vastavalt AÕS §-le 244 on hoonestusõiguse lõpetamiseks vajalik kinnisasja omaniku nõusolek, mis tuleb anda kinnistusosakonnale või hoonestusõiguse omajale (hoonestaja). Nõusolek ei ole tagasivõetav. 

AÕS § 642 kohaselt on kinnisasja koormava asjaõiguse lõpetamiseks nõutav õigustatud isiku notariaalselt kinnitatud avaldus õiguse lõpetamise kohta ja õiguse kustutamine kinnistusraamatust, kui seadus ei sätesta teisiti. Avaldus tuleb anda kinnistusosakonda või isikule, kelle kasuks õigus lõpetatakse. 

3. Otsus

3.1. Anda Osaühingule PUHASENERGIA nõusolek Narva linna omandis olevale kinnisasjale asukohaga Narvas Ancis Daumani tn 30 (Tartu Maakohtu kinnistusosakonna registriosa nr 87609, katastritunnus 51104:001:0017) seatud hoonestusõiguse lõpetamiseks.

3.2. Volitada linnapead Tarmo Tammiste´t allkirjastama Narva linna nimel notariaalselt kinnitatud avaldus korralduse punktis 3.1 nimetatud kinnisasja hoonestusõiguse lõpetamise ning kinnistusraamatust kustutamise kohta.
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil teha käesolev korraldus teatavaks Osaühingule PUHASENERGIA. 
4.2. Käesolev korraldus jõustub teatavakstegemisest.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.
Tarmo Tammiste                                                                        Ants Liimets

linnapea                                                                                      linnasekretär
